Diari Oficial de la Generalitat Valenciana


Sumari del DOGV 976, del 03-01-1989 (1989/812847)

ORDRE de 17 d'octubre de 1988, de la Conselleria de Cultura, Educació i Ciència, per la qual s'estableix el termini de presentació de sol-licituds d'autorització per a la implantació o supressió d'ensenyaments en centres de Formació Professional públics i privats.
------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/10/17/(1)/dof/vci/html**

### Dades del document

Número de DOGV
:   976

Data del DOGV
:   03-01-1989

Secció del DOGV
:   DISPOSICIONS GENERALS

Número del document
:   1989/812847


Data del document
:   17-10-1988

Organisme emissor
:   Conselleria de Cultura, Educació i Ciència

Tipus de document
:   Ordre

Anàlisi jurídica

Ordre de 17 d'octubre de 1988, de la Conselleria de Cultura, Educació y Ciència, per la qual s'estableix el termini de presentació de sol.licituds d'autorització per a la implantació o supressió d'ensenyament en Centres de Formació Professional Públics i Privats.  
La dinàmica actual de les renovacions tecnològiques i els constants canvis que aquesta produeix a l'estructura de la demanda del mercat de treball exigeix disposar d'un mecanisme àgil i eficaç d'ampliació o supressió dels ensenyaments ja establerts en els centres de Formació Professional, tant públics com privats.  
Tenint en compte que el nombre de sol·licituds pot ser elevat i de caràcter urgent, cal establir uns terminis finals de presentació per tal que l?Administració Educativa puga desenvolupar amb tot vigor els estudis previs i analitzar els informes preceptius de la Inspecció Educativa, a fi de fonamentar-hi la resolució més adequada.  
D'altra banda, les necessitats d'equipament adequat inherent a l'engegament d'una nova especialitat en un centre aconsellen resoldre els expedients dins un període de temps raonable.  
Fent ús de les atribucions que em confereix l'article 35 de la Llei de Generalitat Valenciana 5/83, de 30 de desembre del Govern Valencià.  
ORDENE:  
Article primer  
Els titulars dels centres de Formació Professional, tant públics com privats, que pretenen promoure expedients d'autorització per la implantació o supressió dels ensenyaments establerts, hauran de presentar la sol·licitud davant el Servei Territorial de Cultura i Educació corresponent fins el 30 de novembre anterior al curs acadèmic en el qual haurà de tenir efecte la resolució d'aquests expedients.  
Article segon  
Les sol·licituds que es formularan després de la data indicada en l'article anterior no tindran cap efecte, cosa que el Servei Territorial corresponent comunicarà al centre que la va emetre.  
DISPOSICIO TRANSITORIA  
Les sol·licituds d'autorització que es formularan per al curs acadèmic 1989-90 s'hauran de presentar abans de l'1 de gener de 1989.  
DISPOSICIO DEROGATORIA  
Queda derogada i sense efecte l?Ordre de 25 d'octubre de 1985 de la Conselleria de Cultura, Educació i Ciència per la qual s'indica el termini de presentació de sol·licituds d'autorització per la implantació o supressió d'ensenyaments als centres de Formació Professional públics i privats.  
DISPOSICIONS FINALS  
Primera  
S'autoritza la Direcció General de Centres i Promoció Educativa perquè dicte les Resolucions que estimarà oportunes en l'aplicació d'aquesta Ordre.  
Segona  
La present Ordre entrarà en vigor l?endemà de la publicació al Diari Oficial de la Generalitat Valenciana.  
València, 17 d'octubre de 1988.  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI